La regidoria de Joventut organitza una visita al Saló del Manga de València
15 de novembre 2017

![Imagen 1](/media/vbfgxpbv/65_0001_cuerpo.jpg)

La regidoria de Joventut de l’Ajuntament de Sagunt oferix un autobús per assistir al Saló del Manga que se celebra a València el pròxim divendres 25 de novembre. L'autobús té com a finalitat facilitar l'accés a la Fira de Mostres de València als jòvens menors de 18 anys estudiants en el municipi de Sagunt i jòvens entre 18 i 30 anys de la comarca del Camp de Morvedre.

La idea sorgix d'un grup de corresponsals que van detectar la dificultat que els jòvens tenien per a traslladar-se en transport públic al recinte. És la setena visita al Saló del Manga en què la regidoria posa un autobús gratuït als joves del municipi per a facilitar el transport al recinte.

Les places són limitades i sol haver-hi una gran demanda. En les últimes edicions ha augmentat considerablement l'oferta, es va completar l’autobús de 70 places. Els menors aniran acompanyats per un adult responsable del grup.

El termini per a realitzar la inscripció finalitza el pròxim 22 de novembre o fins completar aforament. Les inscripcions (per als majors d'edat) i autoritzacions (per als menors) ja es poden descarregar en la web [www.saguntjove.es](http://www.saguntjove.es/), o bé es poden arreplegar en el Casal Jove del Port de Sagunt o en la Casa de la Juventut de Sagunt, en horari de dilluns a divendres de 9 a 13 hores.

El lliurament de les inscripcions i autoritzacions, en el mateix horari de 9 a 13 hores, serà en el Centre Cultural Mario Morenal (2n pis) a Sagunt, o en el Casal Jove del Port de Sagunt. El preu és de 10 euros, corresponents a l'entrada al Saló del Manga (entrada general), i s'abonaran el mateix dia en l'autobús. En cas de no poder acudir el dissabte 25 de novembre, una vegada inscrits, s'haurà d'avisar al Casal Jove (962683439) o a la Casa de la Joventut (962655880) abans del dijous 23 novembre a les 14 h.

  
L'eixida serà a les 9 hores i hi haurà dos parades. La primera de les quals serà en l'IES Eduardo Merello, del Port de Sagunt, i en l'avinguda del País Valencià, al costat de Renfe, a Sagunt. En finalitzar la jornada, l'autobús eixirà del Saló del Manga de la Fira de Mostres a les 19 hores, realitzant les mateixes parades.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-organitza-una-visita-al-salo-del-manga-de-valencia/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-organitza-una-visita-al-salo-del-manga-de-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-organitza-una-visita-al-salo-del-manga-de-valencia/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-organitza-una-visita-al-salo-del-manga-de-valencia/)